NaiveNeuron/SloPal huggingface dataset:
M. Číž, podpredseda NR SR: (2008-04-10):
Vážené kolegyne, kolegovia, tým sme vyčerpali obsah tohto programového bodu. Prerušujem rokovanie o tomto bode programu. A ďakujem pánovi ministrovi za podanie informácie a zodpovedanie otázok poslancov. Ďalším bodom, vážené kolegyne, kolegovia, podľa schváleného programu bude prvé čítanie o návrhu poslanca Národnej rady Slovenskej republiky Martina Fronca na vydanie zákona o vzdelávaní v školách (školský zákon) a o zmene a doplnení niektorých zákonov . Návrh zákona ste dostali ako tlač 577 a návrh na jeho prerokovanie vo výboroch máte v rozhodnutí predsedu č. 589. Pán poslanec Fronc, máte slovo a uveďte tento návrh zákona.
Grendel, Gábor, podpredseda NR SR (2022-09-21):
Otváram rozpravu, do ktorej som nedostal žiadnu písomnú prihlášku. Pýtam sa kolegov, či sa chce niekto do rozpravy prihlásiť ústne. Nie. Vyhlasujem rozpravu za skončenú. Chce zaujať záverečné slovo pán navrhovateľ? Nie. Pani spravodajkyňa, takisto nie. Prerušujem rokovanie o tomto bode programu. Ďalším bodom je prvé čítanie o návrhu poslancov Miloša Svrčeka, Lukáša Kyselicu a Kataríny Hatrákovej na vydanie zákona, ktorým sa mení zákon č. 8/2009 o cestnej premávke a o zmene a doplnení niektorých zákonov v znení neskorších predpisov. Návrh zákona má tlač 1129, návrh na jeho pridelenie na prerokovanie výborom je v rozhodnutí č. 1177. Dávam slovo opäť poslancovi Milošovi Svrčekovi, aby návrh zákona uviedol. (Rokovanie o návrhu poslancov Národnej rady Slovenskej republiky Miloša Svrčeka, Lukáša Kyselicu a Kataríny Hatrákovej na vydanie zákona, ktorým sa mení zákon č. 8/2009 Z. z. o cestnej premávke a o zmene a doplnení niektorých zákonov v znení neskorších predpisov , tlač 1129.)
Blaha, Ľuboš, podpredseda NR SR (2023-12-18):
Pán poslanec Oskar Dvořák.
Grendel, Gábor, podpredseda NR SR (2023-06-13):
Pani poslankyňa Jana Vaľová.
Pellegrini, Peter, predseda NR SR (2015-03-17):
Hlasujeme o bode 116 spoločnej správy, s odporúčaním gestorského výboru schváliť. (Hlasovanie.) Prítomných 90, za hlasovalo 79 poslancov, zdržalo sa 5, nehlasovali 6. Bod sme schválili.
P. Farkas, poslanec: (2001-11-09):
J. Migaš, predseda NR SR: Prezentujme sa a hlasujme o pozmeňujúcom návrhu pána poslanca Andrassyho. (Hlasovanie.) Prítomných je 111 poslancov, za 105, proti nikto, zdržali sa  4, nehlasovali 2. Návrh pána poslanca Andrassyho sme schválili. Ďalší.
Matovič, Igor, poslanec NR SR (2011-07-13):
V praxi totiž nie je výnimkou obštrukčný spôsob vykonávania dôkazov, kedy sa strana rozhodne účelovo preťahovať konanie nezmyselne pedantným vykonávaním dôkazu, napr. pomalým čítaním od slova do slova. Čiže tuto mojej kolegyni vedľa sa to páčilo. A ja jej to prečítam ešte raz. Zavádza sa možnosť namietať alebo doplniť spôsob vykonania dôkazu alebo oboznámenia sa s jeho obsahom. V praxi totiž nie je výnimkou obštrukčný spôsob vykonávania dôkazov, kedy sa strana rozhodne účelovo preťahovať konanie nezmyselne pedantným vykonávaním dôkazu. (Prinesenie písomných materiálov poslancovi pri rečníckom pulte iným poslancom.)
P. Miššík, poslanec: (2008-02-06):
Pán kolega, ja si myslím, že zákonom nemôžete zlepšiť ani kvalitu, ani prácu novinárov, nemôžete ovplyvniť ani množstvo predaných výtlačkov, nemôžete ovplyvniť ani to, čo bude občan čítať a ktoré noviny sa mu páčia a ktoré si kúpi. To je jeho vecou, je to vecou jeho vkusu a presvedčenia. Môžete však obmedziť takýmto zákonom slobodu vyjadrenia a názoru novinára, a to je nebezpečné. My nechceme nič iné, len odstrániť z tohto návrhu zákona čo i len náznak takejto možnosti. To je asi to najpodstatnejšie. Po druhé ste tu citovali akési moderné názory o tom, že stredoveká ochrana slobody médií už nie je moderná a už to je za nami. No, ja si myslím pravý opak, myslím si, že toto pravidlo by malo byť sväté pre všetkých politikov, ale aj pre vás. A po tretie, dotkli ste sa nejakého veľmi dlhého súdneho sporu ohľadom človeka, ktorý sa sťažoval, že bolo o ňom niečo zlé napísané, čo nebola pravda a domohol sa to po neviem koľkých rokoch. No, ale toto snáď nie je chyba ani tlačového zákona, je to chyba prieťahov v súdnom konaní a za to zodpovedajú súdy. Takže vždy treba hovoriť tým smerom, ktorým to patrí. Ďakujem.
Bugár, Béla, podpredseda NR SR (2016-09-12):
Ďakujem. Otváram všeobecnú rozpravu. Do rozpravy som dostal jedinú písomnú prihlášku pána poslanca Zsolta Simona. Nech sa páči, máte slovo.
Žiga, Peter, poslanec NR SR (2010-08-06):
Ďakujem pekne, pán predsedajúci. Ja len chcem pripomenúť členom osobitného kontrolného výboru na kontrolu činnosti Vojenského spravodajstva, že som zvolal písomne výbor dnes na 12.30 hodinu v rokovacej miestnosti č. 34. Ďakujem pekne.
Viskupič, Jozef, poslanec NR SR (2015-06-16):
Pán poslanec, ja by som sa, ja by som bol strašne opatrný s týmito nápadmi, lebo už som zažil, dokonca ja si myslím, že túto tému vôbec máme v parlamente, pretože vystúpil v tom čase pán poslanec Mihál a povedal, že tým, že sa zavádza v čase otvorenia II. piliera minimálny dôchodok, tak pre ľudí, ktorí by zvažovali vystúpenie, je predsa absolútne jedno, či tam zostanú alebo nezostanú, nech nevystupujú, lebo sa im bude garantovať dôchodok. No a naraz prišla obrovská legislatívna iniciatíva a sme tu. Sme tu a tá legislatívna iniciatíva hovorila o tom, že budeme diskriminovať medzi ľuďmi, ktorí sú a ktorí nie sú v II. pilieri, pretože ja si teraz ani nemyslím, že sú to také veľmi extrémne príklady. Viem si predstaviť v pondelok, v utorok budúci týždeň tlačovku, že akým spôsobom sa dá efektívne zatočiť so súkromnými zdravotnými poisťovňami, aby znížili zisky, a to tak, že budeme dotovať Všeobecnú zdravotnú poisťovňu, platiť drahé diagnózy a aby tí ľudia, ktorí sú v zdravotných poisťovniach a boli ich zisky, týchto zdravotných poisťovní, znížené, tak to budú musieť minimálne napodobňovať, a teda Všeobecná zdravotná poisťovňa bude dotovaná zo štátu. Alebo aj iné príklady, tých škôl sa obávam, ale to už tú chuť, tú ja dávno cítim, že teda nech si morálne hazardujú ľudia so súkromnými školami naďalej, ale budeme platiť len tie, ktoré sú štátne a tiež si myslím, že by sme nemali tento precedens robiť a odhliadnuc od toho, či to je prezidentove veto, alebo kto je teraz prezidentom, tak myslím si, že tuná tú ručnú brzdu hodil celkom správne a nemali by sme ten precedens robiť.
Vetrák, Milan, poslanec NR SR (2022-06-15):
Ďakujem pekne za slovo. Ja len spresním, to, čo som nepovedal v tom návrhu, že, samozrejme, keďže ide o presun až na ďalšiu schôdzu, tak je to aj so súhlasom alebo na základe návrhu troch koaličných poslaneckých klubov.
Hlinka, Jozef, poslanec NR SR (2022-12-05):
Ďakujem za slovo. Vážený pán predsedajúci, vážené kolegyne, kolegovia, dovoľte mi, prosím, ako určenému spravodajcovi predniesť informáciu o prerokovaní návrhu poslancov Národnej rady Slovenskej republiky Miloša Svrčeka, Kataríny Hatrákovej, Petra Libu a Ľudovíta Gogu na vydanie zákona, ktorým sa mení a dopĺňa zákon č. 582/2004 Z. z. o miestnych daniach a miestnom poplatku za komunálne odpady a drobné stavebné odpady v znení neskorších predpisov (tlač 1231) vo výboroch Národnej rady Slovenskej republiky v druhom čítaní. Národná rada uznesením č. 1763 z 8. novembra 2022 pridelila návrh uvedených poslancov na prerokovanie týmto výborom: výboru pre financie a rozpočet, ústavnoprávnemu výboru, výboru pre verejnú správu a regionálny rozvoj. Zároveň určila výbor pre financie a rozpočet ako gestorský výbor a lehotu na prerokovanie predmetného návrhu zákona v druhom čítaní vo výboroch. Poslanci Národnej rady, ktorí nie sú členmi výborov, ktorým bol návrh zákona pridelený, neoznámili v určenej lehote gestorskému výboru žiadne stanovisko k predmetnému návrhu zákona. K predmetnému návrhu zákona zaujali výbory tieto stanoviská: Odporúčanie pre Národnú radu návrh schváliť s pozmeňujúcimi a doplňujúcimi návrhmi ústavnoprávny výbor a výbor pre verejnú správu a regionálny rozvoj. Výbor pre financie a rozpočet neprijal platné uznesenie, nakoľko návrh uznesenia nezískal podporu potrebnej nadpolovičnej väčšiny prítomných poslancov. Z uznesení výborov uvedených pod bodom III tejto informácie vyplývajú pozmeňujúce a doplňujúce návrhy uvedené pod bodom IV tejto informácie. Návrh spoločnej správy vrátane stanoviska gestorského výboru prerokoval výbor pre financie a rozpočet na 113. schôdzi dňa 29. novembra 2022. Stanovisko gestorského výboru ani návrh spoločnej správy výboru neboli schválené, keďže návrh stanoviska gestorského výboru nezískal súhlas potrebnej väčšiny členov výboru. Predseda výboru Národnej rady pre financie a rozpočet zároveň ma určil za spravodajcu výboru, aby som na schôdzi Národnej rady informoval o výsledku rokovania výboru. Ďakujem, skončil som, otvorte, prosím, rozpravu.
Šudík, Tomáš, poslanec NR SR (2020-09-17):
Pán kolega, 1,4 mil. nie touto vládou, ale vašou vládou. Vy ste vyžrali celý válov. A hovoriť tu o nejakej ľavicovej vláde, veď povedzme si po pravde, veď na Slovensku nikdy tá pravá ľavicová vláda ani nebola. Lebo v podaní SMER-u to bola vždy len vláda našich ľudí. A hovoríte tu, aký ste tu ľavičiar a srdciar. Ak by ste boli taký ľavičiar a srdciar, nikdy by ste nechodili počas víkendov na kávu do Rakúska. Ďakujem krásne.
Zmajkovičová, Renáta, podpredsedníčka NR SR (2012-07-27):
Ďakujem, pán minister. Pán spravodajca, chcete záverečné slovo? Nech sa páči.
Bugár, Béla, podpredseda NR SR (2016-09-07):
Na vystúpenie pani poslankyne s faktickými poznámkami dvaja. Končím možnosť sa prihlásiť do faktických. Pán poslanec Mihál.
Kollár, Boris, predseda NR SR (2021-05-04):
Ďakujem. Konštatujem, že Národná rada Slovenskej republiky v tajnom hlasovaní zvolila poslankyňu Vladimíru Marcinkovú za predsedníčku výboru pre európske záležitosti. Gratulujem. Pani poslankyne, páni poslanci, pristúpime k prerokovaniu návrhu na zmeny v zložení výborov Národnej rady Slovenskej republiky. Návrh máte rozdaný ako tlač 524. Otváram rozpravu. Do rozpravy som nedostal žiadnu písomnú prihlášku. Pýtam sa, či sa chce niekto prihlásiť do rozpravy ústne. Do rozpravy ústne som dostal jedno prihlásenie pána poslanca Saloňa. Nech sa páči, pán poslanec, máte slovo. Poprosím, pán poslanec, sekunda. Pani poslankyňa Marcinková, chcem vás pekne poprosiť, máte zaujať miesto hore určené pre predsedov výborov. Ďakujem pekne. Nech sa páči, pán poslanec, máte slovo.
Laššáková, Ľubica, ministerka kultúry SR (2019-03-28):
Ďakujem veľmi pekne, pán predsedajúci. Vážený pán poslanec, v podstate už časť odpovede odznela pred chvíľkou, ale, samozrejme, že odpoviem. Riadiaci orgán pre integrovaný operačný program, ktorým je Ministerstvo pôdohospodárstva a rozvoja vidieka Slovenskej republiky, vykonal kontrolu výkonu úloh sprostredkovateľským orgánom. Kontrolovanou osobou bolo Ministerstvo kultúry Slovenskej republiky. Kontrola bola zameraná na kontrolu procesu schvaľovania žiadostí o NFP v rámci výzvy s kódom IROP-PO3-ESE31-2016-5. Záverom z kontroly bolo stanovisko, že boli identifikované závažné nedostatky v procese odborného hodnotenia projektov a v procese vydávania rozhodnutí o schválení, resp. neschválení žiadostí o NFP. Ministerstvo kultúry bolo povinné v lehote stanovenej riadiacim orgánom pre IROP prijať opatrenia na odstránenie nedostatkov a následne predložiť písomný zoznam splnených opatrení. Ministerstvo kultúry v stanovenom termíne predložilo návrh nápravných opatrení. Realizácia nápravných opatrení stále prebieha, pričom vzhľadom na závažné pochybenia v predchádzajúcom odbornom hodnotení opätovne prebieha odborné hodnotenie. Zopakujem len, celkovo je to 476 žiadostí. Termín ukončenia plnenia opatrení je 30. marec, teda tento týždeň. Rozhodnutia o schválení, resp. neschválení žiadostí o NFP a následný proces kontrahovania schválených žiadostí bude pokračovať až po potvrdení splnenia schválených nápravných opatrení a potvrdení zo strany riadiaceho orgánu pre IROP, ktoré nám teda naozaj potvrdí, že vzorka vybraných žiadostí o NFP, ktorá bola predmetnom výkonu kontroly v roku 2018, bude vyhodnotená v súlade s platnou riadiacou dokumentáciou. Termín na splnenie opatrení je stanovený do 30. marca tohto roka. Predpokladaný termín vydávania rozhodnutí je apríl – máj tento rok a k čerpaniu finančných prostriedkov uvedenej výzvy by malo prakticky dôjsť v rokoch 2019 a 2020. Ďakujem pekne, skončila som.
Kollár, Boris, predseda NR SR (2021-03-16):
Ďakujem. Vyhlasujem rozpravu za skončenú. Predsedníčka mandátového a imunitného výboru predniesla návrh uznesenia Národnej rady. Dávam o tomto návrhu uznesenia hlasovať. Prosím, prezentujme sa a hlasujeme. (Hlasovanie.) Prítomných 80 poslancov, za 73, proti 2, zdržal sa 1, nehlasovali 4. Konštatujem, že sme schválili uznesenie o uplatňovaní a zániku mandátu poslanca Národnej rady. Nasleduje druhý bod programu, ktorým je druhé čítanie o zákone z 24. februára 2021, ktorým sa mení a dopĺňa zákon č. 488/2013 Z. z. o diaľničnej známke a o zmene niektorých zákonov v znení neskorších predpisov, vrátenom prezidentkou Slovenskej republiky na opätovné prerokovanie Národnou radou Slovenskej republiky . Materiál je uvedený ako tlač 468. Dávam slovo spoločnému spravodajcovi z výboru pre hospodárske záležitosti poslancovi Ľubomírovi Krajčírovi a prosím ho, aby informoval Národnú radu o výsledku prerokovania vráteného zákona vo výboroch.
Paška, Pavol, predseda NR SR (2014-10-21):
Pán poslanec Kuffa do rozpravy.
Krátky, Rastislav, poslanec NR SR (2024-01-16):
Ďakujem za slovo. No, už to tu odznelo a ono si naozaj, akože netreba to brať na ľahkú váhu, že koalícia sa veľmi ponáhľa, tlačí na pílu, predlžuje dni a štandardné dni a hodiny a čas rokovania, aby sme schválili jeden zákon, ktorý keď teda sa rýchlo, rýchlo schváli, tak hneď na to musí prísť, pribehnúť iný minister a navrhnúť zmenu druhého zákona, ktorým opravuje ten, ktorý rýchlo, rýchlo musel byť prijatý. Pamätám si, a to už sú aj dobré dve volebné obdobia dozadu, takú celkom výživnú diskusiu na tému, že či sa môžu v bytových domoch majitelia bytov osamostatniť a mať vlastný kotol, či sa môžu odpojiť od centrálnych zdrojov tepla. Bola okolo toho zvýšená diskusia práve preto, lebo teraz nebudem menovať, lebo nechcem byť osobný, ale jeden z poslancov, z radov SMER-u tam vraj presadil taký prílepok a rýchly pozmeňujúci návrh, jedno slovíčko iba, ktoré celé toto znemožňovalo, a potom boli okolo toho konferencie a stretnutia a diskusie a naprávačka. No, jednoducho celý rad udalostí len preto, lebo tam vbehlo jedno slovo, ktoré tam bolo navyše. My sme v takej istej legislatívnej smršti, ako teda, resp. my sme v legislatívnej smršti už niekoľko týždňov a azda aj mesiacov. Ja som zvedavý, že čo bude aj tú ďalšiu schôdzu Národnej rady a potom ešte aj tú ďalšiu, že koľko toho sa bude naprávať z tohto, čo sa tu poschvaľovalo. Ďakujem za slovo.
Urban, Miroslav, poslanec NR SR (2021-05-12):
Ďakujem za slovo. Keď vidím, ako žijú ľudia na Slovensku a zvlášť rodiny s deťmi, hanbím sa za to, že som poslanec. Myslím si, že si už väčšina z nás, alebo, myslím, že všetci nevieme predstaviť, ako žije napríklad žena samoživiteľka s dvoma, s dvomi deťmi, ktorá má príjem 500 euro. Nikto z nás si to nevie predstaviť. Pandemický príspevok vo výške 300 euro na každé nezaopatrené dieťa preto plne podporujem, aj keď si myslím, že príspevok by mal byť limitovaný istým príjmom rodičov. Ja ten príspevok nepotrebujem, ale ani nikto z nás, čo tu sedíme, ten príspevok nepotrebuje. Určite to budú lepšie investované peniaze ako vyhodené stámilióny za nezmyselné testovanie, ktoré vôbec nevie nikto interpretovať. Je mi úplne jedno, kto tento zákon predkladá. Všetko dobré, čo je pre občanov, pre rodiny, treba podporiť. Ja som len zvedavý, ako koaliční poslanci vysvetlia svoje postoje a svoje hlasovanie svojim voličom. Ďakujem.
T. Rosová, poslankyňa: (2009-09-08):
Sú to nie veľké a nie zásadné zmeny, ale sú to zmeny akceptovateľné, spravidla zmeny, ktoré väčšinou prinášajú isté zlepšenia do fungovania vysokých škôl a ktoré sú aj v súlade s mobilitou a s priepustnosťou vysokých škôl navzájom. To oceňujem teda najviac. Stále však aj napriek tomu, že tá novela je ozaj stručná, ostali v nej dve otázky, ktoré nepovažujem za také, ktoré je možné podporiť. V prvom rade ide práve o to, o čom hovoril aj pán poslanec Szigeti, a to je zmena kompetencie v rozhodovaní o preraďovaní jednotlivých vysokých škôl. Ja som – podobne ako môj predrečník a podobne ako aj veľká časť akademickej verejnosti – presvedčená, že pri tých vysokých školách, ktoré zo zákona vznikajú, má byť parlament tým telesom, ktoré rozhoduje o zmenách, ktoré sa ich týkajú. O takýchto zásadných zmenách, ako je ich zaraďovanie do jednotlivých kategórií. No a druhá otázka: je naozaj dobré, aj keď s otáznym výsledkom, keď podporujeme vstup zahraničných vysokých škôl. Myslím si, že to má ešte veľké rezervy, pretože, samozrejme, našou snahou by malo byť, aby sem vstupovali zahraničné špičkové univerzity, a to znamená nielen verejné vysoké školy. Ale každopádne aj podporu zahraničných verejných vysokých škôl považujem za plus. Ale myslím si, že nemalo by byť rozhodujúce pri tom, keď podporujeme vysokú školu finančne zo štátnych prostriedkov, kto je jej zriaďovateľom, ale tým hlavným kritériom a kľúčovým kritériom by mala byť kvalita tej vysokej školy. A to sa teda týka nielen zahraničných, ale aj našich domácich vysokých škôl. A preto si myslím, že pokiaľ podporujeme zahraničné vysoké školy, rovnaký meter by sme mali mať aj pre naše domáce súkromné vysoké školy. Samozrejme, opakujem, podľa hlavného kritéria, ktorým musí byť kvalita. To sú teda dve zásadné výhrady a to sú aj dve príčiny, pre ktoré si nemyslím, že je možné túto novelu z našej strany podporiť. Ďakujem vám za pozornosť.
Potocký, Milan, poslanec NR SR (2020-09-24):
Ďakujem za slovo, pán predsedajúci. Pán Blaha, vy tu nelegálnou migráciou a nelegálnymi migrantmi strašíte už niekoľko rokov. Pritom keď si pozriete štatistiky riaditeľstva hraničnej a cudzineckej polície a ďalších inštitúcií, zistíte, že sme len tranzitnou krajinou. Ročne udelíme len pár, niekoľko desiatok azylov. Ale mňa trápi oveľa iný problém, a to, že ste vy, vaša vláda SMER-u za dvanásť rokov urobili migrantov z našich ľudí. Pretože tu nie je práca, nemôžu tu žiť, mladí ľudia odchádzajú do zahraničia. To isté matky, chodia opatrovateľky do Rakúska, a to je problém. Vy ste urobili z vlastných Slovákov migrantov, pán Blaha, vašou politikou.
Kollár, Boris, predseda NR SR (2022-05-10):
Ďakujem pánovi prezidentovi za jeho vystúpenie. A teraz vyhlasujem prestávku do 14.00 hodiny. Ďakujem. (Pokračovanie potlesku.) (Prerušenie rokovania o 12.23 hodine.) (Pokračovanie rokovania o 14.00 hodine.)
Blaha, Ľuboš, podpredseda NR SR (2023-11-16):
Pán poslanec Peter Pollák, nech sa páči. Nefunguje vám zariadenie? Môžme vyriešiť ten technický problém, pánovi Pollákovi dať slovo? Už to by malo ísť, skúste.
Pellegrini, Peter, predseda NR SR (2015-09-18):
Ďakujem pekne. Ďalší v rozprave vystúpi pán poslanec Vašečka. Nech sa páči.
Hrnčiar, Andrej, podpredseda NR SR (2019-05-09):
Pýtam sa, či sa chce niekto prihlásiť do rozpravy ústne. Končím možnosť nahlásiť sa do rozpravy. Nech sa páči, pán poslanec Pčolinský.
Remišová, Veronika, poslankyňa NR SR (2018-10-16):
Ďakujem kolegovi Martinovi Klusovi, ktorý spomenul veľmi exemplárny príklad, ako sa mrhajú prostriedky pri verejnom obstarávaní. My keď sme kontrolovali niektoré zákazky, tak doslova napr. pri eurofondoch rozpočet, reálne ceny boli vynásobené, ja neviem, koeficientom napríklad dva. To znamená, že to, čo má stáť 10-tisíc, stálo 20-tisíc, to, čo má stáť 100-tisíc, v rozpočte bolo narozpočtované ako 200-tisíc. To isté, keď som spomínala kamerové systémy, to bol nehorázny príklad mrhania peňazí v obciach, ktoré majú 500 obyvateľov, sa kupovali kamerové systémy, kde každá jedna položka bola predražená. Tie kamerové systémy boli za 100-110-tisíc eur, pritom podobné kamerové systémy, ktoré financoval, nie sa financovali nie z eurofondov, stáli 10-tisíc eur. Čiže spočítajte si, koľko peňazí sa stratí pri len takomto jednom verejnom obstarávaní, ktoré sa týka kamerových systémov. 10-tisíc reálna cena, 120-tisíc vyobstarávaná cena v úvodzovkách. Ďakujem.
Počiatek, Ján, minister dopravy, výstavby a regionálneho rozvoja SR (2012-09-14):
Ďakujem za slovo. Vážená pani predsedajúca, vážené dámy, vážení páni, vláda Slovenskej republiky návrh zákona prerokovala dňa 6. júla 2012 a prijala ho uznesením č. 331/2012. Predloženým návrhom sa preberá smernica Európskeho parlamentu a Rady č. 2010/40/EÚ zo 7. júla 2010 o rámci na zavedenie inteligentných dopravných systémov v oblasti cestnej dopravy a na rozhrania s inými druhmi dopravy. V posledných rokoch dochádza v celej Európe k výraznému nárastu cestnej dopravy, ktorý sa prejavuje významným rastom negatívnych vplyvov na životné prostredie, rastom kongescií v mestských aglomeráciách a rastom dopravných nehôd. Na obmedzenie negatívnych dopadov z prevádzky dopravy je možné veľmi efektívne využívať informačné a komunikačné systémy a technológie. Predmetom návrhu zákona o inteligentných dopravných systémoch v cestnej doprave a o zmene a doplnení niektorých zákonov je vytvoriť podmienky a zaviesť potrebné mechanizmy na podporu rozvoja služieb a aplikácií inteligentných dopravných systémov a ich prepojenie s inými druhmi dopravy s cieľom podporovať efektívnejšiu, ekologickejšiu a bezpečnejšiu mobilitu nákladu a cestujúcich nielen v Slovenskej republike, ale aj v rámci celej Európskej únie. Komplexné riešenie sa navrhuje zabezpečiť formou realizácie Národného dopravného informačného centra, ktoré by bolo tvorené vzájomne kooperujúcimi informačnými komunikačnými a riadiacimi systémami založenými na inteligentných dopravných systémoch, systémoch telematických aplikácií a informačných systémov v doprave. Ďakujem za slovo.
Laššáková, Jana, podpredsedníčka NR SR (2015-03-24):
Ďakujem pekne, pán spravodajca. Zaujmite miesto určené pre spravodajcu. Otváram všeobecnú rozpravu. Do rozpravy som nedostala žiadnu písomnú prihlášku. Do rozpravy sa hlási pani navrhovateľka. Pýtam sa, či sa hlási niekto do rozpravy ústne. Nie je tomu tak. Pani navrhovateľka, nech sa páči, máte slovo.
I. Mikloš, podpredseda vlády a minister financií SR: (2005-12-06):
1. Ustanoviť postup obce a vyššieho územné celku pri hospodárení s účelovými prostriedkami poskytnutými zo štátneho rozpočtu, rozpočtu EÚ alebo s podmienkami získanými na základe osobitného zákona nevyčerpaných v príslušnom roku, ktoré môžu použiť aj v nasledujúcich rokoch v súlade so zákonom o rozpočtových pravidlách verejnej správy, a to pri zostavovaní rozpočtu, hospodárení podľa rozpočtu a usporiadaní výsledkov hospodárenia obce a VÚC. 2. Na základe poznatkov z aplikačnej praxe sa rozširujú niektoré ustanovenia o ozdravnom režime a nútenej správe obce. Vzhľadom na osobitný charakter konania o zavedení nútenej správy sa vymedzujú tie ustanovenia správneho poriadku, ktoré sa uplatnia na konanie o zavedení nútenej správy, pričom sa určuje začatie konania, účastník konania a lehota na vydanie rozhodnutia. Novými ustanoveniami o nútenej správe sa doplňujú povinnosti obce pri hospodárení počas nútenej správy. Precizuje sa úprava o obsahu krízového rozpočtu, najmä rozsah povinných výdavkov a obmedzenie rozpočtovania bežných a kapitálových výdavkov. Súčasne sa navrhuje, aby zdroje na zníženie celkových záväzkov bola obec povinná zabezpečiť aj zvýšením výnosu miestnych daní, ak nútená správa neskončí v príslušnom rozpočtovom roku, v ktorom bola zavedená. 3. Rozšíriť možnosti poskytovania dotácií z rozpočtu obce a rozpočtu VÚC aj inej obci alebo iným subjektom, ktoré pôsobia na území obce alebo vykonávajú činnosť na jej území, alebo ďalším subjektom, ktoré poskytujú služby pre obyvateľov obce. 4. Navrhovanými legislatívnotechnickými doplnkami a zmenami sa odstraňujú niektoré nepresnosti v doterajšom znení zákona. Ďakujem pekne za pozornosť. A chcem ešte vyjadriť súhlas so spoločnou správou a podporiť tie pozmeňujúce návrhy, ktoré spoločná správa navrhuje schváliť. Ďakujem pekne.
P. Hrušovský, predseda NR SR: (2005-07-06):
Nech sa páči, pani poslankyňa Martináková. Z. Martináková, poslankyňa: Pán poslanec, vy viete, odkiaľ prišiel do SDKÚ pán premiér Dzurinda? Odkiaľ pán poslanec Hort v minulom volebnom období? Z ktorých strán prišli mnohí poslanci, ktorí tu dnes sedia, presne uprostred volebného obdobia. Odkiaľ prišiel Ivan Mikloš do SDKÚ? Z iných strán. (Potlesk.) Ja som vtedy vstupovala do SDKÚ a bránila som možnosť obhajovať týchto poslancov, aby obhajovali svoje presvedčenie. Ja som verila tomu, že idú za projektom, ktorému veria. Nenapádajte ľudí, že idú za svojím presvedčením, to nie je ani slušné, ani morálne, je to arogantné! A ak sme to vtedy tolerovali, že títo poslanci aj vrátane pána premiéra Dzurindu išli za svojím presvedčením, tak to, prosím vás, tolerujme. Slobodné fórum od svojho vzniku malo vážne výhrady smerom ku koordinácii reforiem, ktoré sa robia na Slovensku. A túto výhradu sme hovorili veľmi skoro a mysleli sme ju veľmi vážne. Dovoľte mi teraz, aby som odcitovala z jednej príručky, ktorú vydal Inštitút pre verejné otázky. Autorkou týchto slov je zhodou okolností poradkyňa pána premiéra. Aby ste tu už stále neotvárali tému, že kto je kritik, ten je komunista a ľavičiar. Táto pani poradkyňa asi ľavičiarka nie je. „V koalícii sa nevyprofiloval líder, ktorý by zreteľne artikuloval spoločné princípy, jednotiace prvky a filozofiu reforiem. Verejnosť potom reformy vníma ako zhluk náhodilých opatrení a nie ako ucelený systém.“ V ďalšej časti: „Keďže nie je Mikuláš Dzurinda vnímaný ako líder reforiem, nereprezentuje argumenty a svoju schopnosť zrozumiteľne vysvetľovať princípy, vytratil sa jeho niekdajší imidž kompetentného odborníka. Pre jeho mediálny profil postupne slabne aj jeho potenciál stať sa na domácej pôde dôveryhodným sprostredkovateľom filozofie a...“ (Prerušenie vystúpenia časomierou.) (Potlesk.)
Kuffa, Štefan, poslanec NR SR (2020-06-04):
Však ja reagujem na predrečníka. (Prerušenie vystúpenia predsedajúcim.)
Bugár, Béla, podpredseda NR SR (2018-06-19):
Prezentujme sa a hlasujme. (Hlasovanie.) Prítomných 143, za 108, zdržalo sa 35 poslancov. Návrh bol schválený. Prosím teraz pána poslanca Balódiho, aby uviedol hlasovanie v druhom čítaní o návrhu poslancov Smolíkovej, Zelníka, Bernaťáka, Pašku na vydanie zákona, ktorým sa mení a dopĺňa školský zákon (tlač 965). [Hlasovanie o návrhu poslancov Národnej rady Slovenskej republiky Evy Smolíkovej, Štefana Zelníka, Tibora Bernaťáka a Jaroslava Pašku na vydanie zákona, ktorým sa mení a dopĺňa zákon č. 245/2008 Z. z. o výchove a vzdelávaní (školský zákon) a o zmene a doplnení niektorých zákonov v znení neskorších predpisov a ktorým sa mení zákon č. 596/2003 Z. z. o štátnej správe v školstve a školskej samospráve a o zmene a doplnení niektorých zákonov v znení neskorších predpisov , tlač 965.]
P. Paška, predseda NR SR: (2008-09-18):
(Hlasovanie.) 135 prítomných, 2 za, 75 proti, zdržalo sa 58. Tento návrh sme neschválili.
Laššáková, Jana, podpredsedníčka NR SR (2012-08-09):
Ďakujem pekne, pán minister. V poradí štvrtú otázku položila pani poslankyňa Oľga Nachtmannová. Je adresovaná ministrovi školstva, vedy, výskumu a športu Dušanovi Čaplovičovi, ktorého, ako oznámil pán premiér, bude zastupovať pán Marek Maďarič. A otázka znie: „Vážený pán minister, doktorandské štúdium je tretím stupňom vysokoškolského štúdia a predpokladá aj absolvovanie viacerých skúšok v danom odbore, okrem odpustenia nedostatkov v dizertačnej práci podpredsedu Národnej rady Slovenskej republiky pána Figeľa boli mu odpustené aj skúšky v odbore sociálnej práce?“ Nech sa páči, pán minister, odpoveď.
J. Mikolaj, podpredseda vlády a minister školstva SR: (2006-10-17):
Cieľom návrhu zákona je vypustiť zo zákona č. 597/2003 Z. z. financovanie neštátnych základných umeleckých škôl, neštátnych školských zariadení a neštátnych špeciálnych školských zariadení a ustanoviť ich financovanie v súlade s princípmi fiškálnej decentralizácie, t. j. z výnosu dane obcí a vyšších územných celkov, pričom sa navrhuje zvýšiť percentuálny podiel z výnosu dane z príjmov pre obce a vyššie územné celky o objem finančných prostriedkov, ktoré vyčlenilo ministerstvo školstva na ich financovanie v roku 2006, navrhnúť, aby sa mzdový normatív, ktorý vyjadruje normované ročné náklady na osobné náklady, určoval aj v závislosti od zaradenia pedagogických zamestnancov do platových tried, určiť konkrétny termín zberu údajov na 15. september o počte žiakov štátnych škôl, neštátnych škôl a štátnych školských zariadení financovaných z kapitoly ministerstva školstva, ktoré sú zriaďovatelia každoročne povinní oznámiť krajskému školskému úradu do 30. septembra, upraviť ustanovenie o výkone dohľadu ministerstva aj nad štátnymi školskými zariadeniami, upraviť výpočet objemu finančných prostriedkov určených ako rezerva a upraviť obsah správy o hospodárení škôl a školských zariadení, upraviť stanovenie o garantovanom minime, a to bez časového obmedzenia a podmienky na jeho poskytnutie. Súčasne navrhujeme upraviť ustanovenie o dohodovacom konaní bez časového obmedzenia, teda rovnako ako v prípade garantovaného minima, doplniť podmienky, za ktorých sa vyjadruje obec a vyšší územný celok ku zaradeniu neštátnej základnej umeleckej školy a neštátneho školského zariadenia do siete škôl, a možnosť kontroly vo vzťahu k hospodáreniu s pridelenými finančnými prostriedkami, účelnosti a efektívnosti ich využívania, navrhnúť, aby v prechodnom období v rokoch 2007 až 2009 zriaďovatelia neštátnych základných umeleckých škôl a neštátnych školských zariadení dostali od obcí najmenej 85 % objemu finančných prostriedkov pripadajúceho na žiaka, dieťa do 15. roku veku, základnej umeleckej školy a školského zariadenia, ktorých zriaďovateľom je obec, a od vyšších územných celkov najmenej 85 % objemu finančných prostriedkov pripadajúceho na žiaka základnej umeleckej školy a školského zariadenia vo veku nad 15 rokov, ktorých zriaďovateľom je samosprávny kraj. Ďakujem pekne, pán predseda.
Laurenčík, Milan, podpredseda NR SR (2021-06-17):
Ďakujeme, pán podpredseda vlády, prosím, zaujmite miesto pre navrhovateľov. Ja teraz dám slovo spoločnému spravodajcovi, ktorého určil výbor pre obranu a bezpečnosť, pánovi poslancovi Igorovi Husovi, aby informoval Národnú radu o výsledku rokovania výborov a aby odôvodnil návrh a stanovisko gestorského výboru. Nech sa páči, pán poslanec, máte slovo.
Kuffa, Štefan, poslanec NR SR (2012-12-14):
Ďakujem za slovo. Milí kolegovia, no, ťažko sa to počúva tu ten druhý deň. Ak sa to myslí vážne s predkladaným návrhom zákona o podpore obnoviteľných zdrojov a tie informácie, ktoré mali sme možnosť sa tuná priamo v priamom prenose v parlamente dozvedieť, no tak tu sa kradne v priamom prenose. Pred kamerami. To je čosi úplne absurdné! Ja sa pýtam: 16 mil. eur, to je málo? Alebo veľa? Ja neviem. Je to málo alebo veľa? Možno k navrhovanému rozpočtu není to až tak veľa, ale keď sa to naráta za tie roky, ako pán kolega Lipšic to tuná spomínal, tak to je za tých 16 rokov pol miliardy eur. A to my považujeme, hádžeme to len tak cez rameno?! To nie sú značné hospodárske škody? Naopak, tu treba predložiť zákon alebo návrh, aby sa toto stiahlo, aby sa toto všetko, tá fraška tuná zrušila, pretože tu značné hospodárske škody prijatím novely cez tento navrhovaný zákon, naozaj tu hrozia značné hospodárske škody. Myslím si, že nemali by sme sa tomuto ľudu a tomuto národu smiať takto do očí, pretože títo ľudia naozaj žijú v skromných podmienkach, tento náš slovenský ľud, a my takto sa ideme rozšafnícky tuná správať. 16 či 27 mil. eur, sa tvárime, ako keby to bolo nejakých drobných v niečej peňaženke. Ďakujem.
Sabo, Michal, poslanec NR SR (2024-01-17):
Ďakujem vám za slovo. Vám, kolega, za váš príspevok, v ktorom ste nasvietili aj environmentálnu kriminalitu, veľmi si to vážim, a ja si v tejto veci dovolím pridať z rešeršu, a jedinými živočíchmi, ktorých usmrtenie by bolo najnovšie trestným činom aj vtedy, ak by šlo o jedného jediného jedinca, sú orol kráľovský a sokol rároh. Ich spoločenské hodnoty sú totižto 40- a 50-tisíc eur. Táto novela čo urobí, je, že prakticky znemožní potrestanie pytliakov, pretože na ich usvedčenie bude nevyhnutné preukázať usmrtenie naozaj veľkého počtu živočíchov. Už teraz je to ťažko dokázateľné. Napríklad v prípade otravy zvierat, v prípade týchto navrhovaných zmien by to bolo prakticky nemožné. Chcem v tomto momente aj v tejto veci citovať ornitológa Jozefa Chavka z ochrany dravcov na Slovensku, ktorý povedal, že ich stálo desiatky rokov tvrdej, mravenčej práce, kým sa napríklad orly takmer prestali strieľať a tráviť. Pán Chavko teraz hovorí, opäť citujem, že: „Keď sa o tejto novele dozvedia pytliaci, nebudú mať už žiadne zábrany. Doteraz si každý totižto rozmyslel, či stlačí spúšť na dravca, ktorý ma takú spoločenskú hodnotu, že je to automaticky trestný čin. Ak touto novelizáciou sa dostane no roviny priestupku, pytliaci už nebudú takmer nič riskovať.“ No a naproti tomu v tejto veci chcem pripomenúť tomuto ctenému plénu čl. 44 ústavy, citujem: „Štát dbá o šetrné využívanie prírodných zdrojov, o ekologickú rovnováh a o účinnú starostlivosť o životné prostredie a zabezpečuje ochranu určeným druhom voľne rastúcich rastlín a voľne žijúcich živočíchov.“ Naozaj? Takto? Ďakujem za váš príspevok. (Potlesk.)
Paška, Pavol, predseda NR SR (2013-10-30):
(Hlasovanie.) 129 prítomných, 53 za, 59 proti, 17 sa zdržalo. Ani tento návrh sme nepostúpili do druhého čítania. Pán poslanec Poliačik uvedie v prvom čítaní hlasovanie o návrhu poslanca Hraška a Kadúca na vydanie ústavného zákona, ktorým sa dopĺňa ústava. Tlač 733. (Hlasovanie o návrhu poslancov Národnej rady Slovenskej republiky Igora Hraška a Miroslava Kadúca na vydanie ústavného zákona, ktorým sa dopĺňa Ústava Slovenskej republiky č. 460/1992 Zb. v znení neskorších predpisov , tlač 733)
Blaha, Ľuboš, podpredseda NR SR (2023-12-07):
Pani ministerka, chcete reagovať na doplňujúce konštatovanie?
Viskupič, Jozef, poslanec NR SR (2012-11-06):
Ďakujem, pán predseda. Kolegyne, kolegovia, tento návrh zákona alebo novely zákona by tu nemusel byť, keby sme boli vyslyšaní za predchádzajúceho vládneho obdobia, a nebolo by sa pohralo tak, tak úžasne so slovkami, že koniec koncov tí, ktorí prevádzkujú službu, ktorú voláme audiotext, alebo teda po slovensky, služby, ktoré hovoria, informujú o spoplatnení. Alebo teda fungujú tak, že spoplatňujú nad rámec bežných taríf volanie na jednotlivé linky, a bolo by v zákone, ktorý je, myslím, že práve teraz asi jeden rok v platnosti to upravené predtým. Následne som veľmi rád, že na pôde súčasného ministerstva dopravy, ktorý je gesčný k tomuto zákonu, prišlo k tomu, že majú otvorené uši a oči a vedia, že tento problém, kedy ľudia na základe toho, že nie sú informovaní o tom, či budú spoplatnení viac, ako si myslia, mohli niektorí podvodníci vykonávať nekalé praktiky obchodné a tým pádom bude im zabránené jednoducho tým, že keď sa niekto na takúto linku dovolá, bude mu poskytnutá takzvaná hláška o tom, že volá na linku, ktorá je spoplatnená viac ako bežné služby. Samozrejme, že je aj obrovský problém iných telekomunikačných služieb a takisto sa treba zamerať na Eldorádo a Klondike, ktorý je v otázkach iných telekomunikačných služieb, ako sú napríklad esemesky, a možno by sa mohli pozrieť aj na sieť internetu, kedy sú spoplatňované podvodne niektoré služby a niektoré registrácie, ktoré by sa mali diať pod duchom toho, že nie je presne zákazník alebo človek, ktorý chce tieto služby využívať, informovaný. A ak použije napríklad svoju kreditnú kartu a odovzdá tam údaje, tak naraz sa stane predmetom záväzku, ktorý ho často prekvapí potom vo výške faktúry alebo výške záväzku za služby, ktoré pôvodne ani nechcel odoberať, nechcel byť nimi spoplatnený. Preto to, že sa tu aj po roku objavuje tento dosť jednoduchý návrh, a predpokladám, že podľa súčasnej atmosféry, ktorú v kuloároch parlamentu môžem sledovať, že pravdepodobne tento návrh v prvom čítaní aj s odkazom na to, že môžeme sa zamerať na jeho doladenie v druhom čítaní, prejde a dúfam, že na volanie verejnosti bude odpovedané v tomto jednoduchom bode, aby neboli občania zneužívaní pri tom, že nevedia, za čo presne platia. Vieme, že v obchodoch je povinnosť dávať pri každom jednom tovare cenovky, preto aj pri službách by sme mali byť dôslední, pretože ľudia sú na tento spôsob už navyknutí a bolo by dobré, aby mali presnú a jasnú informáciu, čo používajú a čo treba za to zaplatiť. Ďakujem teda za možnú podporu a aj za pozornosť. Prajem dobrú chuť k obedu.
F. Petrák, poslanec: (2002-05-14):
I. Presperín, podpredseda NR SR: Hlasujte. Hlasujeme o tlači 1499. (Hlasovanie.) Prítomných je 104 poslancov, všetkých 104 poslancov vyjadrilo súhlas a hlasovalo za. Konštatujem, že Národná rada sa uzniesla, že tento vládny návrh zákona prerokuje v druhom čítaní. Druhé hlasovanie.
Dostál, Ondrej, poslanec NR SR (2017-10-13):
Pán poslanec Marosz, chcel som povedať niečo podobné, ako som povedal po vystúpení pani poslankyni Zimenovej, že tento zákon dokumentuje, ako sa naša spoločnosť posunula od 90. rokov ďalej, ale teda musím to trošku poopraviť. Rôzne súvislosti a diskusie okolo toho zákona ukazujú aj to, že tá naša spoločnosť sa zase až tak dramaticky neposunula, resp. aspoň niektorí jednotlivci akoby ostali uviaznutí v tom nacionalistickom marazme. Keď ty hovoríš o veciach, ako je záujem dieťaťa, ako je odbornosť, ako sú skúsenosti zo zahraničia, ako je snaha, aby sa dieťa čo najlepšie naučilo jazyk krajiny, v ktorej žije a ďalšie jazyky, ktoré mu pomôžu uplatniť sa v živote, v práci, v štúdiu, a na druhej strane dôvodom, prečo by sme to takto nemali robiť, sú nejaké ideologické bludy, šírenie nenávisti a neznášanlivosti, hlúposti o nenávisti k slovenskému národu, no protislovenské rozhodne nie je to, keď chceme, aby sa deti naučili dobre po slovensky. Protislovenské je, keď v mene nejakých ideologických bludov odmietame riešenia, ktoré zabezpečia, že deti žijúce na Slovensku budú vedieť dobre po slovensky.
Bugár, Béla, podpredseda NR SR (2016-12-01):
Pán minister alebo pán podpredseda vlády, päť minút uplynulo. Takže pán poslanec Náhlik nechce dať doplňujúcu otázku. Druhú otázku položil pán poslanec Ondrej Dostál, je nasledovného znenia: „Pán premiér, v minulosti ste ako predseda vlády oficiálne navštívili krajiny, na čele ktorých sa dlhé roky zubami-nechtami na úkor slobôd tamojších občanov držia komunistickí diktátori alebo autoritárski samovládcovia. Nevynechali ste Castrovu Kubu, stanovali ste s Kaddáfím v Líbyi či naposledy ste vycestovali do Lukašenkovho Bieloruska. Keďže vaša fascinácia nedemokratickými režimami je zjavná, chcem sa opýtať, či plánujete svoje smutné celosvetové turné po diktátoroch v blízkej dobe zavŕšiť návštevou Kim Čonga, severokórejského tyrana.“ Nech sa páči.
Danko, Andrej, podpredseda NR SR (2024-01-17):
Poslanec Sabo. (Reakcia poslanca: „Už som bol.“ ) Poslanec Galko.
Číž, Miroslav, podpredseda NR SR (2015-03-24):
Pán poslanec Poliačik.
Hrušovský, Pavol, podpredseda NR SR (2011-09-08):
Panie poslankyne, páni poslanci, pán poslanec Raši bol prihlásený do rozpravy písomne ako jediný, preto teraz sa pýtam, či sa chce niekto ešte k prerokovávanému zákonu prihlásiť do rozpravy ústne. Pán poslanec Novotný, Kalist. Končím možnosť ďalších ústnych prihlášok do rozpravy. Panie poslankyne, páni poslanci, som trošku v situácii, v ktorej sa chcem s vami poradiť, či umožniť poslancom vystúpiť, predpokladám, že aj predložiť pozmeňujúce návrhy, pokiaľ sa prihlásili, a odložiť termín hlasovania na neskorší termín, to znamená po skončení rozpravy, alebo prerušiť. (Reakcie z pléna.) Prerušiť. No, nie je všeobecný súhlas s tým, aby sme pokračovali, skôr z pléna sa ozývajú hlasy prerušiť. Ja nechcem tento princíp porušiť, môžeme o ňom rozhodnúť hlasovaním, ale vytvoríme precedens, ktorý nie je dobrý. Preto vyhlasujem teraz päťminútovú prestávku, po ktorej budeme pokračovať v rokovaní tak, ako bol program schválený. (Päťminútová prestávka.) (Po prestávke.)
Grendel, Gábor, podpredseda NR SR (2021-11-05):
Osem faktických poznámok na vaše vystúpenie. Nech sa páči, pán poslanec Tomáš Taraba.
P. Hrušovský, predseda NR SR: (2005-09-23):
Otváram rozpravu o tomto bode programu... (Hlasy v sále.) Páni poslanci, končím rokovanie o tomto bode programu. A prerušujem rokovanie 50. schôdze Národnej rady Slovenskej republiky do utorka do 9.00 hodiny. Ďakujem pánovi poslancovi Maxonovi ako poslednému v tomto týždni vystupujúcemu poslancovi, pánovi ministrovi pôdohospodárstva, pánom poslancom, ktorí zostali na rokovaní o tomto bode programu, a poslankyniam. Dovidenia v utorok o 9.00 hodine na rokovaní prerušenej schôdze Národnej rady Slovenskej republiky. (Prerušenie rokovania o 12.21 hodine.)
Buček, Jozef, poslanec NR SR (2019-06-19):
Ďakujem pekne. Pán predsedajúci, prosím, dajte hlasovať o tom, že Národná rada v súlade s rozhodnutím predsedu Národnej rady prideľuje predložený návrh zákona na prerokovanie výborom: Ústavnoprávnemu výboru Národnej rady Slovenskej republiky, Výboru Národnej rady Slovenskej republiky pre verejnú správu a regionálny rozvoj, Výboru Národnej rady Slovenskej republiky pre obranu a bezpečnosť. Ďalej, aby za gestorský výbor určila hlasovaním Výbor Národnej rady pre obranu a bezpečnosť a aby predmetný návrh zákona výbory prerokovali do 6. septembra 2019 a v gestorskom výbore do 9. septembra 2019.
Figeľ, Ján, podpredseda NR SR (2015-10-07):
Poprosím o kľud v sále, páni kolegovia, dámy.
P. Hrušovský, predseda NR SR: (2003-12-12):
(Hlasovanie.) 139 prítomných, 87 za návrh, 38 proti, 13 sa zdržalo, 1 nehlasoval. Návrh sme schválili.
Laurenčík, Milan, podpredseda NR SR (2022-03-15):
Neboli faktické poznámky na vaše vystúpenie. Teraz vystúpi pán poslanec Martin Beluský a pripraví sa Marian Kotleba, nech sa páči.
Pročko, Jozef, poslanec NR SR (2021-05-05):
Vážený pán predsedajúci, vážené pani poslankyne, vážení páni poslanci, v súlade s § 73 zákona o rokovacom poriadku som bol určený predsedom výboru za spravodajcu k uvedenému návrhu zákona. Predkladám informáciu k predloženému návrhu zákona. Návrh spĺňa náležitosti podľa rokovacieho poriadku a legislatívnych pravidiel tvorby zákonov. Súčasťou predloženého návrhu je aj stanovisko Ministerstva financií Slovenskej republiky. Vychádzajúc z oprávnení, ktoré pre mňa ako spravodajcu vyplývajú z § 73 zákona o rokovacom poriadku, odporúčam, aby sa Národná rada po všeobecnej rozprave uzniesla na tom, že návrh zákona prerokuje v druhom čítaní. (Rečník zmĺkol. Zaznievanie gongu. Vstup predsedajúceho.)
Grendel, Gábor, podpredseda NR SR (2020-11-03):
S reakciou na faktickú poznámku pán poslanec Dostál.
Martinák, Ľuboš, poslanec NR SR (2014-11-08):
Ďakujem za slovo. Pán poslanec Lipšic, predseda Národnej rady pán Pavol Paška vám jasne deklaroval, za falošné verejné obvinenia sa skutočne ospravedlňte. Ja sa čudujem, že nechápete, čo sú to falošné verejné obvinenia. Vy ako právnik bohapusto klamete. Nečudujte sa, že aj vaši spolupracovníci, bývalí, z NOVY utiekli. (Reakcia z pléna.) Už ste tam len vy, pani Žitňanská a záhadný pán Gábor Grendel. Len tak ďalej! Preto aj ja vás vyzývam, aj moji kolegovia, ospravedlňte sa! Darmo máte sarkastický úsmev na tvári.
P. Hrušovský, podpredseda NR SR: (2001-11-06):
(Hlasovanie.) 100 prítomných, 2 za návrh, 80 proti, 16 sa zdržalo, 2 nehlasovali. Body zo spoločnej správy pod poradovým číslom 17 a 21 sme nechválili. Ďalšie návrhy. P. Finďo, poslanec: Ďalej budeme hlasovať o pozmeňujúcich a doplňujúcich návrhoch poslancov, tak ako odzneli v rozprave. Prvý je pozmeňujúci a doplňujúci návrh pani poslankyne Záborskej. Prosím, aby ste dali o ňom hlasovať.
T. Cabaj, podpredseda NR SR: (2010-01-29):
Slovo má pán poslanec Béla Bugár, pripraví sa Vladimír Palko.
P. Paška, predseda NR SR: (2006-08-02):
Otváram rozpravu k Programovému vyhláseniu vlády Slovenskej republiky a jej žiadosti o vyslovenie dôvery. Chcem požiadať všetkých poslancov, ak budú mať v rozprave návrhy do uznesenia Národnej rady, aby ich odovzdávali spravodajcovi v zmysle § 29 ods. 1 zákona o rokovacom poriadku aj písomne a riadne sformulované. Do rozpravy k uvedenému materiálu sa písomne prihlásili títo poslanci za kluby: ako prvý pán Mikuláš Dzurinda za Slovenskú demokratickú a kresťanskú úniu – Demokratickú stranu, pán Gyula Bárdos za Stranu maďarskej koalície – Magyar Koalíció Pártja, pán Hrušovský za Kresťanskodemokratické hnutie a pán Miroslav Číž za Smer – sociálnu demokraciu. A potom budú nasledovať pani poslankyne a páni poslanci, tak ako sa v poradí zapísali a prihlásili písomne: pán Ivan Mikloš, pán László Gyurovszky, pán Vladimír Palko, pán Ferdinand Devínsky, pán Brocka, pán Fronc, pán Lipšic, pán Kukan, pán Simon, pán Novotný, pán Faič, pán Bauer, pán Berényi, pani Vášáryová, pán Jarjabek, pán Mamojka, pán Nagy, pani Tkáčová, pán Štefanec, pán Farkas, pán Chovanec, pani Žitňanská, pán Gál, pani Biró, pán Janiš, pani Radičová a pani Klára Sárközy ako posledná prihlásená písomne. Ešte som obdržal prihlášku pána predsedu klubu poslancov Národnej rady za Slovenskú národnú stranu pána Rafaela Rafaja, čiže bude 28. v poradí písomne prihlásených. Dávam teraz slovo pánovi poslancovi Dzurindovi, ktorý vystúpi za klub Slovenskej demokratickej a kresťanskej únie – Demokratickej strany. Nech sa páči.
Kazda, Radovan, poslanec NR SR (2022-06-15):
Ďakujem. Skúsim to len veľmi v krátkosti rozviesť. V súčasnosti prechádzajú niektoré obce na tzv. vážiaci systém, kedy vážia komunálny, zmesový, komunálny odpad priamo už pri nakladaní do vozidiel. Problém, ktorý je, je ten, že vlastne nemajú oporu v zákone o miestnych daniach a poplatkoch za komunálny odpad, pretože tento zákon umožňuje zatiaľ iba, síce umožňuje množstevný zber, ale iba na litrové, na meranie proste nádoby v litroch alebo v metroch kubických. Je to, je to zvláštna situácia, že táto opora v zákone zatiaľ nebola, preto sme sa rozhodli ju riešiť na základe toho, že už viaceré obce na tento systém prechádzajú a takisto som túto vec komunikoval, sme ju komunikovali aj s ministerstvom životného prostredia, hoci nie je, nie je teda gestorský orgán. Gestorským orgánom je ministerstvo financií a s ministerstvom životného prostredia sme sa dohodli, že teda ministerstvo životného prostredia súhlasí s tým, že áno, treba to riešiť v zákone, ale dohodli sme sa, že medzi prvým a druhým čítaním ešte budeme precizovať niektoré tie mechanizmy, akým spôsobom sa bude vyrubovať, vyrubovať tento poplatok a akým spôsobom budú obce do toho, do toho vstupovať. K samotnému vážiacemu systému chcem povedať, že je to taký nový, moderný trend, ja nie som až veľmi veľkým presadzovateľom alebo nadšencom vážiaceho systému. Myslím, že už som to tu aj v parlamente spomínal. Má to isté, má to isté riziká a najmä v tom, že by mohli vznikať, že trochu to, trochu to podnecuje k vzniku nelegálnych skládok, ale podľa teda skúseností, ktoré som komunikoval s niektorými obcami, k takémuto trendu zatiaľ nejak veľmi významne nedochádza a navyše teda rešpektujem to, že niektoré obce to chcú, viaceré obce na to prechádzajú, ministerstvo životného prostredia to presadzuje, takže sme sa spolu s kolegami poslankyňami a poslancami vlastne chopili tejto iniciatívy, aby sme to dokázali čo najrýchlejšie presadiť do legislatívy, aby si to mohli obce potom vo všeobecne záväzných nariadeniach na jeseň už následne upraviť a vedeli ísť riadne podľa zákona a mohli toto váženie tam mať vyrubované, v tom všeobecne záväznom nariadení. Takže, vážené pani poslankyne, páni poslanci, budem veľmi rád, ak tento návrh podporíte. Pôjde aj do, malo by ísť aj do medzirezortného pripomienkového konania. Využijeme to leto na to, aby sme to sprecizovali aj v komunikácii so 
ZMOS-om a ÚMOS-om a ďalšími teda dotknutými stranami a verím, že sa nám podarí v septembri schváliť finálnu, finálne znenie. Ďakujem.
Laurenčík, Milan, podpredseda NR SR (2021-05-07):
Faktickú poznámku má pripravenú aj pán poslanec Peter Dobeš. Nech sa páči.